48. ΒΑΣΙΛΙΚΟΝ ΔΙΑΤΑΓΜΑ υπ' αριθ. 768 της 8/12 Δεκ. 1972 (ΦΕΚ Α' 223) Περί ιδρύσεως Εργαστηρίου Μικροβιολογίας και συστάσεως θέσεων Βοηθητικού Διδακτικού Προσωπικού παρά τη Ανωτάτη Γεωπονική Σχολή Αθηνών. Έχοντες υπ' όψιν τας διατάξεις των άρθρ. 1) 31 (παρ. 3 και 4) του Ν.Δ. 3974/1959 (ΦΕΚ 188 Α'), 28 του από 3.12.1943 Δ/τος «περί κωδικοποιήσεως των διατάξεων περί Ανωτάτης Γεωπονικής Σχολής Αθηνών» (ΦΕΚ 414, Α'), διατηρηθέντος εν ισχύϊ δια της υπ' αριθ. 256/1946 Π.Υ.Σ. 2 (παρ. 6) και 20 του Ν.Δ. 1174/1972 (ΦΕΚ 100 Α') «περί αντικαταστάσεως, τροποποιήσεως και συμπληρώσεως διατάξεών τινων των Ν.Δ. 957/1971 «περί Υπουργικού Συμβουλίου και Υπουργείων», 2)την υπ' αριθ. 11300/Δ/1972 (ΦΕΚ 473 Β') απόφασιν του Πρωθυπουργού, «περί προσδιορισμού των αρμοδιοτήτων του παρά τω Υπουργείω Προγραμματισμού και Κυβερνητικής Πολιτικής Υπουργού παρά τω Πρωθυπουργώ κλπ.», 3)την γνώμην της συνελεύσεως των καθηγητών της Ανωτάτης Γεωπονικής Σχολής Αθηνών, την διατυπωθείσαν κατά την συνεδρίαν αυτής της 24.11.1971, 4)την υπ' αριθ. 650/1972 σύμφωνον γνώμην του Ανωτάτου Συμβουλίου Δημοσίων Υπηρεσιών και 5)την υπ' αριθ. 566/1972 γνωμοδότησιν του Συμβουλίου της Επικρατείας, προτάσει των Ημετέρων Υπουργών παρά τω Πρωθυπουργώ, Εθνικής Παιδείας και Θρησκευμάτων και Οικονομικών, απεφασίσαμεν και διατάσσομεν: Άρθρον μόνον.-1.Ιδρύεται παρά τη Ανωτάτη Γεωπονική Σχολή Αθηνών Εργαστήριον Μικροβιολογίας (Γενικής και Γεωργικής). 2.Προς κάλυψιν των αναγκών του δια της παρ. 1 του παρόντος ιδρυομένου εργαστηρίου, συνιστώνται παρ' αυτώ αι κάτωθι θέσεις βοηθητικού διδακτικού προσωπικού μειουμένων αντιστοίχως των θέσεων Βοηθητικού και Διδακτικού Προσωπικού της επί μισθώ έδρας της Μικροβιολογίας (Γενικής και Γεωργικής). α.Μία θέσις Επιμελητού. β.Μία θέσις Βοηθού και γ.Μία θέσις Παρασκευαστού. Εις τον επί της Εθνικής Παιδείας και Θρησκευμάτων Υπουργόν, ανατίθεμεν την δημοσίευσιν και εκτέλεσιν του παρόντος Β.Δ/τος. 